**บทที่ 3**

**วิธีดำเนินการวิจัย**

 การศึกษาวิจัยครั้งนี้ มีความมุ่งหมายเพื่อศึกษาแนวทางการพัฒนาภาวะผู้นำของผู้บริหารสถานศึกษา องค์กรปกครองท้องถิ่น จังหวัดบุรีรัมย์ เป็นการวิจัยและพัฒนา (Research and Development) ดำเนินการวิจัยโดยใช้วิธีการวิจัยในเชิงปริมาณ และคุณภาพ (Quantitative and Qualitative Methodology) โดยมีวิธีการดำเนินการวิจัยแบบผสมผสาน (Mixed Methodology) และมีการดำเนินการวิจัย 3 ระยะ ดังนี้

 ระยะที่ 1 ศึกษาปัจจัยที่มีอิทธิพลต่อแนวทางการพัฒนาภาวะผู้นำของผู้บริหารสถานศึกษา องค์กรปกครองท้องถิ่น จังหวัดบุรีรัมย์ ใช้วิธีการวิจัยเชิงปริมาณ (Quantitative Approach

 ระยะที่ 2 สร้างแนวทางการพัฒนาภาวะผู้นำของผู้บริหารสถานศึกษา องค์กรปกครองท้องถิ่น จังหวัดบุรีรัมย์ ใช้วิธีการวิจัยเชิงคุณภาพ (Qualitative Approach)

 ระยะที่ 3 การทดลองและประเมินผล แนวทางการพัฒนาภาวะผู้นำ ผู้บริหารสถานศึกษาขององค์กรปกครองท้องถิ่น จังหวัดบุรีรัมย์

 กระบวนการวิจัยเพื่อสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองท้องถิ่น จังหวัดบุรีรัมย์

**ระยะที่ 1 ศึกษาปัจจัยที่มีอิทธิพลต่อแนวทางการพัฒนาภาวะผู้นำของผู้บริหาร การศึกษา องค์กรปกครองท้องถิ่น จังหวัดบุรีรัมย์**

 **1. ประชากรและกลุ่มตัวอย่าง**

 1.1 ประชากร (Population)

 ประชากรในการวิจัย คือ ผู้บริหารสถานศึกษา ในสังกัดองค์กรปกครองส่วนท้องถิ่น จังหวัดบุรีรัมย์ จำนวน 520 คน

 1.2 กลุ่มตัวอย่าง (Sample)

 1.2.1 การกำหนดขนาดกลุ่มตัวอย่างทั้งหมด ให้มีความคลาดเคลื่อนได้ .05 ผู้วิจัยใช้สูตรการคำนวณของ Taro Yamane (1973, p. 727) กำหนดขนาดกลุ่มตัวอย่าง ยอมให้มีความคลาดเคลื่อนที่ระดับ .05 ดังนี้

 **สูตร** n =  *(3-1)*

 n = ขนาดกลุ่มตัวอย่าง

 N = จำนวนประชากรทั้งหมด

 e = ความคลาดเคลื่อนที่ยอมให้เกิดขึ้นได้ ในที่นี้กำหนดไว้ที่ .05

 แทนค่าในสูตร

 n = 

 n = 226.086

 จากการคำนวณจะได้ขนาดของกลุ่มตัวอย่างเท่ากับ 226.086 คน (เพื่อให้ง่ายต่อการจำแนก ผู้วิจัยได้ปัดเศษออกเป็นเลขจำนวนเต็ม) ดังนั้นในการวิจัยครั้งนี้ ผู้วิจัยกำหนดใช้ขนาดกลุ่มตัวอย่างเพื่อความเหมาะสมและมีประสิทธิภาพจึงเพิ่มขึ้นเป็น จำนวน 227 คน จากประชากรทั้งหมด 520 คน ซึ่งสอดคล้องกับหลักการการกำหนดขนาดกลุ่มตัวอย่างที่ใช้ในการศึกษาโดยใช้เทคนิคการวิเคราะห์เชิงซ้อน (Multivariate) ซึ่งเป็นลักษณะของการใช้เทคนิค SEM หรือ Structural Equation Modeling จำเป็นต้องใช้กลุ่มตัวอย่างที่มีขนาดใหญ่พอสมควร ซึ่ง แฮร์ และคณะ (Hair
et al., 2006, pp. 741-742) ได้เสนอแนะการกำหนดขนาดกลุ่มตัวอย่างสำหรับการวิจัยที่ใช้เทคนิค SEM ว่า เมื่อจำนวนองค์ประกอบมีมากกว่า 6 องค์ประกอบ บางองค์ประกอบมีจำนวนตัวบ่งชี้น้อยกว่า 3 ตัวบ่งชี้ และมีค่า Commualities ของตัวแปรหลายตัว ต่ำ ขนาดกลุ่มตัวอย่าง ควรมีมากกว่า 160 คน ซึ่งในการวิจัยครั้งนี้ มีกลุ่มตัวอย่าง จำนวน 227 คน ขณะที่ ฉัตรศิริ ปิยะพิมลสิทธิ์ (2553, น. 28) ได้เสนอแนะขนาดของกลุ่มตัวอย่างสำหรับการวิเคราะห์ตัวแปรเชิงซ้อนด้วยการใช้โปรแกรม LISREL ทั้งในการทดสอบความเหมาะสมของโมเดลกับข้อมูลเชิงประจักษ์ และ
การประมาณค่าพารามิเตอร์ กลุ่มตัวอย่างควรมีขนาดใหญ่พอสมควร โดยแนะนำให้กำหนดเป็นอัตราส่วนระหว่างจำนวนตัวแปร ต่อจำนวนกลุ่มตัวอย่างเป็น 1 ต่อ 5 ถึง 1 ต่อ 10 จากข้อเสนอแนะของนักวิชาการดังกล่าว ผู้วิจัยเห็นว่า ควรใช้อัตราส่วนต่อกลุ่มตัวอย่าง เป็น 1 ต่อ 10 เนื่องจากเป็นอัตราส่วนสูงที่สุดของข้อเสนอแนะและอยู่วิสัยที่สามารถเก็บรวมรวมข้อมูลได้ ดังนั้นการสุ่มกลุ่มตัวอย่าง ได้แก่ ผู้บริหารสถานศึกษา ควรมีขนาดไม่น้อยกว่า 160 แต่กลุ่มตัวอย่างที่ใช้มีมากถึง 227 คน จึงเพียงพอกับการวิจัยในครั้งนี้

 1.2.2 เมื่อได้ขนาดกลุ่มตัวอย่าง ในการสุ่มขั้นที่ 1 ผู้วิจัยได้ แบ่งกลุ่มตัวอย่าง ออกเป็น 24 กลุ่ม ตามรายจำนวนศูนย์พัฒนาเด็กเล็กที่มีอยู่อำเภอทั้ง 23 อำเภอ และอีก 1 กลุ่มจากจำนวนโรงเรียนที่สังกัดองค์กรปกครองส่วนท้องถิ่น ในจังหวัดบุรีรัมย์ ใช้การสุ่มตามระดับชั้น อย่างเป็นสัดส่วน Proportional Stratified Random Sampling และเพื่อให้มีการกระจายหน่วยตัวอย่างไปในทุก ๆ อำเภอได้ตามสัดส่วน จึงใช้สูตรในการคำนวณ โดย ผู้วิจัยได้ใช้วิธีการจัดชั้นภูมิ (Strata) ของหน่วยตัวอย่าง แยกตามรายอำเภอโดยการคำนวณหาสัดส่วนหน่วยตัวอย่างในแต่ละอำเภอ ใช้สูตร ดังนี้ (รังสรรค์ สิงหเลิศ. 2551, น. 79-80)

 **สูตร** $n\_{1}$ =  *(3-2)*

 $n\_{1}$ = กลุ่มตัวอย่างในแต่ละอำเภอ

 n = ขนาดของกลุ่มตัวอย่าง

 N1 = จำนวนประชากรของแต่ละอำเภอ

 N = จำนวนประชากรทั้งหมด

 ตัวอย่าง จำนวนกลุ่มตัวอย่างในโรงเรียน ในสังกัด อปท.

 แทนค่าจากสูตร

  = 

 = 5.675

 จำนวนประชากรกลุ่มตัวอย่าง โรงเรียนในสังกัด อปท. อำเภอเมืองบุรีรัมย์ = 6 คน

 ในการสุ่มขั้นที่ 2 เป็นการสุ่มอย่างมีระบบ แบบ Systematic Random Sampling
หาหน่วยตัวอย่างโดยวิธีเรียงลำดับจากการบรรจุเข้ารับราชการก่อนหลังเรียงกันต่อไป จากผู้บริหารสถานศึกษานั้น ๆ มาจัดเรียงลำดับต่อกันเป็นการเรียงลำดับตัวเลข โดยสุ่มหน่วยตัวอย่างคนแรกก่อน และคนต่อ ๆ ไป ใช้วิธีกำหนดช่วงของการเลือกหน่วยตัวอย่าง (Sampling Interval) โดยใช้ค่าที่ได้จากการนำจำนวนหน่วยในประชากรหารด้วยจำนวนหน่วยในกลุ่มตัวอย่าง มาเป็นช่วงของการเลือกหน่วยตัวอย่าง ตามสัดส่วนที่ได้จากการคำนวณ มีระยะห่างเท่ากันทุกหน่วยตัวอย่าง (รังสรรค์ สิงหเลิศ, 2551, น. 78-79) จนได้ครบตามจำนวนกลุ่มตัวอย่างในสัดส่วนที่อำเภอนั้น ๆ ได้รับ ผลการคำนวณจำนวนหน่วยตัวอย่างทั้ง 24 กลุ่ม ในจังหวัดบุรีรัมย์ ดังแสดงในตารางที่ 3.1

**ตารางที่ 3.1**

*จำนวนหน่วยตัวอย่าง แยกตามเขตอำเภอ**ในจังหวัดบุรีรัมย์*

*(ต่อ)*

|  |  |  |  |
| --- | --- | --- | --- |
| ลำดับ | อำเภอ | จำนวนประชากร | จำนวนหน่วยตัวอย่าง |
| 1 | เมืองบุรีรัมย์ | 35 | 15 |
| 2 | คูเมือง | 39 | 16 |
| 3 | หนองกี่ | 19 | 8 |
| 4 | ห้วยราช | 14 | 7 |
| 5 | นางรอง | 26 | 11 |
| 6 | ลำปลายมาศ | 25 | 10 |
| 7 | ละหานทราย | 28 | 12 |
| 8 | โนนดินแดง | 12 | 7 |
| 9 | ชำนิ | 11 | 6 |
| 10 | ปะคำ | 11 | 6 |
| 11 | บ้านใหม่ไชยพจน์ | 8 | 4 |
| 12 | บ้านด่าน | 10 | 5 |
| 13 | กระสัง | 42 | 17 |
| 14 | โนนสุวรรณ | 11 | 6 |
| 15 | ประโคนชัย | 38 | 16 |
| 16 | พลับพลาชัย | 24 | 10 |
| 17 | บ้านกรวด | 18 | 8 |
| 18 | พุทไธสง | 19 | 8 |
| 19 | นาโพธิ์ | 8 | 4 |
| 20 | หนองหงส์ | 21 | 9 |

|  |  |  |  |
| --- | --- | --- | --- |
| ลำดับ | อำเภอ | จำนวนประชากร | จำนวนหน่วยตัวอย่าง |
| 21 | สตึก | 54 | 22 |
| 22 | เฉลิมพระเกียรติ | 9 | 4 |
| 23 | แคนดง | 25 | 10 |
| 24 | โรงเรียนในสังกัด อปท. | 13 | 6 |
|  | รวม | 520 | 227 |

**ตารางที่ 3.1** (ต่อ)

 ดังนั้นแบบสอบถาม ผู้วิจัยจะใช้ตามจำนวนหน่วยตัวอย่างทั้งหมด รวมเป็นจำนวน 227 ฉบับ

 **2. ตัวแปรที่ใช้ในการวิจัย**

 2.1 ตัวแปรอิสระซึ่งเป็นปัจจัยเชิงสาเหตุที่คาดว่าจะมีอิทธิพลต่อภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ประกอบด้วย

 2.1.1 ด้านความฉลาดและมีไหวพริบ

 2.1.2 ด้านการเป็นตัวอย่างที่ดี

 2.1.3 ด้านการมีวิสัยทัศน์ที่ดี

 2.2 ตัวแปรคั่นกลาง ซึ่งเป็นปัจจัยทั้งเหตุและผล ประกอบด้วย

 2.2.1 ด้านความสามารถในการจูงใจ

 2.2.2 ด้านการสร้างความสัมพันธ์ระหว่างโรงเรียนกับชุมชน

 2.2.3 ด้านหลักในการปกครอง

 2.3 ตัวแปรตาม ซึ่งเป็นผลลัพธ์ คือ ภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 **3. เครื่องมือที่ใช้ในการรวบรวมข้อมูล (Research Instrument)**

 3.1 เครื่องมือที่ใช้ในการรวบรวมข้อมูล

 เครื่องมือที่ใช้ในการรวบรวมข้อมูลการวิจัยระยะที่ 1 เป็นแบบสอบถามที่ผู้วิจัยได้ปรับใช้และพัฒนาเครื่องมือมาจากแบบสอบถามที่มีนักวิชาการได้ทำการศึกษาไว้แล้ว และนำเครื่องมือวัดนั้นมาปรับข้อคำถามบางส่วน เพื่อให้สอดคล้องและเข้ากับบริบทที่ทำการศึกษา ในครั้งนี้ คือ

 3.1.1 เครื่องมือวัดด้านความฉลาดและมีไหวพริบ เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม(2550, น. 290) ใช้วิธีการวัด
ในภาพรวม จำนวน 10 ข้อคำถาม

 3.1.2 เครื่องมือวัดด้านการเป็นตัวอย่างที่ดี เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม (2550, น. 296) ใช้วิธีการวัดในภาพรวม จำนวน 10 ข้อคำถาม

 3.1.3 เครื่องมือวัดด้านการมีวิสัยทัศน์ที่ดี เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม (2550, น. 294) ใช้วิธีการวัดในภาพรวม จำนวน 10 ข้อคำถาม

 3.1.4 เครื่องมือวัดด้านความสามารถในการจูงใจ เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม (2550, น. 291) ใช้วิธีการวัด
ในภาพรวม จำนวน 10 ข้อคำถาม

 3.1.5 เครื่องมือวัดด้านการสร้างความสัมพันธ์ระหว่างโรงเรียนกับชุมชน
เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม (2550, น. 298) ใช้วิธีการวัดในภาพรวม จำนวน 5 ข้อคำถาม

 3.1.6 เครื่องมือวัดด้านหลักในการปกครอง เป็นแบบสอบถามมาตราส่วนประมาณค่า โดยปรับใช้แบบสอบถาม ของ ปิลัญ ปฏิพิมพาคม (2550, น. 299) ใช้วิธีการวัดในภาพรวม จำนวน 10 ข้อคำถาม

 3.1.7 เครื่องมือวัดภาวะผู้นำของผู้บริหารสถานศึกษา สังกัดองค์กรปกครองส่วนท้องถิ่น เป็นแบบสอบถามมาตราส่วนประมาณค่า โดยผู้วิจัยคิดขึ้นเอง ใช้วิธีการวัดในภาพรวม จำนวน 25 ข้อคำถาม

 3.2 การหาคุณภาพเครื่องมือวัดที่ใช้ในการวิจัย

 การหาคุณภาพเครื่องมือวัดในการวิจัยระยะที่ 1 นี้ ผู้วิจัยกำหนดวิธีการตรวจสอบเพื่อหาคุณภาพของเครื่องมือวัด โดยมีขั้นตอน ดังนี้

 3.2.1 เครื่องมือวัดทุกฉบับ ได้ผ่านการพิจารณาด้านเนื้อหา ความหมาย และการใช้ภาษาจากผู้ทรงคุณวุฒิ ตรวจสอบความครอบคลุมตามโครงสร้างของเนื้อหา ความสอดคล้องของข้อคำถามกับขอบเขตของความรู้ที่กำหนดเป็นเป้าหมาย (Index Of Congruence : IOC) โดยนำเครื่องมือปรับปรุงแล้วไปให้ผู้เชี่ยวชาญทางด้านโครงสร้างของเนื้อหา ด้านตรวจสอบด้านสถิติและการประเมิลผล และด้านภาษา จำนวน 3 ท่าน คือ

 3.2.1.1 ดร.วัชราภรณ์ หุนตระนี ตำแหน่ง พยาบาลวิชาชีพ โรงพยาบาลนางรอง อำเภอนางรอง จังหวัด บุรีรัมย์ วุฒิการศึกษา ปรัชญาดุษฎีบัณฑิต สาขาภาวะผู้นำเพื่อการพัฒนาวิชาชีพ มหาวิทยาลัยราชภัฏบุรีรัมย์ ผู้ทรงคุณวุฒิ ตรวจสอบด้านโครงสร้างของเนื้อหา

 3.2.1.2 ดร.สุนันท์ สาคร ตำแหน่ง ผู้อำนวยการโรงพยาบาลส่งเสริมสุขภาพตำบลห้วยก้านเหลือง ตำบลปากคาด อำเภอปากคาด จังหวัดบึงกาฬ วุฒิการศึกษา ปรัชญาดุษฎีบัณฑิต สาขายุทธศาสตร์การพัฒนาภูมิภาค มหาวิทยาลัยราชภัฏมหาสารคาม ผู้ทรงคุณวุฒิตรวจสอบด้านสถิติและการประเมิลผล

 3.2.1.3 ดร.วรวุฒิ แสงเฟือง ที่ปรึกษามูลนิธิครอบครัวพอเพียง ที่ปรึกษาโครงการโรงเรียนคุณธรรม วุฒิการศึกษา ปรัชญาดุษฎีบัณฑิต ปร.ด. สาขา บริหารยุติธรรมและสังคม ผู้เชี่ยวชาญด้านภาษา

 โดยผู้เชี่ยวชาญแต่ละท่านพิจารณาลงความเห็นและให้คะแนน ดังนี้

 + 1 เมื่อแน่ใจว่า ข้อคำถามนั้น สอดคล้องกับสิ่งที่ต้องการวัด

 0 เมื่อไม่แน่ใจว่า ข้อคำถามนั้น สอดคล้องกับสิ่งที่ต้องการวัด

 - 1 เมื่อแน่ใจว่า ข้อคำถามไม่ สอดคล้องกับสิ่งที่ต้องการวัด

 สูตร IOC =  *(3-3)*

 เมื่อ IOC หมายถึง ดัชนีความสอดคล้องระหว่างข้อคำถามกับสิ่งที่ต้องการวัด

  หมายถึง ผลรวมของคะแนนความคิดเห็นของผู้เชี่ยวชาญเนื้อหา

 ทั้งหมด

 N หมายถึง จำนวนผู้เชี่ยวชาญ

 ตัวอย่างข้อคำถาม ข้าพเจ้ามอบหมายงานให้ผู้ร่วมงานได้อย่างเหมาะสม ตามความรู้ความสามารถของแต่ละคน

 ผู้เชี่ยวชาญคนที่ 1 + 1 เมื่อแน่ใจว่า ข้อคำถามนั้นสอดคล้องกับสิ่งที่ต้องการวัด

 ผู้เชี่ยวชาญคนที่ 2 + 1 เมื่อแน่ใจว่า ข้อคำถามนั้นสอดคล้องกับสิ่งที่ต้องการวัด

 ผู้เชี่ยวชาญคนที่ 3 + 1 เมื่อแน่ใจว่า ข้อคำถามนั้นสอดคล้องกับสิ่งที่ต้องการวัด

 แทนค่าจากสูตร กรณีผู้เชี่ยวชาญทั้ง 3 ท่าน มีความเห็นตรงกันว่า ให้ข้อคำถาม เป็นตัวแทนของการวัด

 สูตร IOC =  = 1



 จากตัวอย่าง สามารถคำนวณค่า IOC ของข้อคำถามมีค่าเท่ากับ 1

 จากนั้นคัดเลือกข้อคำถามที่มีค่าดัชนี IOC เท่ากับหรือมากกว่า 0.67 เพื่อนำเครื่องมือไปทดลองใช้ (Try - Out) กับ ประชากรที่ไม่ใช่กลุ่มตัวอย่างในการวิจัย จำนวน 40 คน

 3.2.2 วิเคราะห์ข้อคำถามรายข้อ (Item Analysis) โดยหาค่าความสัมพันธ์ระหว่างคะแนนรายข้อกับคะแนนรวมของแบบสอบถามด้านนั้น (Item-Total Correlation)

 3.2.3 หาค่าความเชื่อมั่น (Reliability) ของแบบสอบถามทั้งฉบับและรายด้าน

 1) ในแบบสอบถาม ที่เป็นแบบสอบถามแบบ มาตราส่วนประมาณค่า Rating Scale การวิเคราะห์หาค่าความเชื่อมั่นของแบบสอบถามทั้งฉบับและรายด้าน โดยวิธีการหาค่าสัมประสิทธิ์ แอลฟ่า (Alpha Coefficient) ตามวิธีของครอนบาค (Cronbach, 1970, p. 161) ได้ค่าดังนี้ ด้านความฉลาดและมีไหวพริบ มีความเชื่อมั่นเท่ากับ = 0.8211 ด้าน การเป็นตัวอย่างที่ดี
มีความเชื่อมั่นเท่ากับ = 0.8441 ด้านการมีวิสัยทัศน์ มีความเชื่อมั่นเท่ากับ = 0.8255
ด้านความสามารถในการจูงใจ มีความเชื่อมั่นเท่ากับ = 0.8746 ด้านการสร้างความสัมพันธ์ระหว่างโรงเรียนกับชุมชนมีความเชื่อมั่นเท่ากับ = 0.8273 ด้านหลักในการปกครอง มีความเชื่อมั่นเท่ากับ
= 0.8522 และด้านภาวะผู้นำของผู้บริหารสถานศึกษา ขององค์กรปกครองส่วนท้องถิ่น มีความเชื่อมั่นเท่ากับ = 0.8412

 3.3 รายละเอียดของเครื่องมือวัดแต่ละฉบับมีดังนี้

 3.3.1 เครื่องมือวัดด้านความฉลาดและมีไหวพริบ

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 290) ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 10 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด
ถึง ไม่จริงที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีความฉลาดและมีไหวพริบ สูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านจัดการงานให้เป็นระบบ

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านมีหลักการและขั้นตอนในการแก้ไขปัญหา

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.2 เครื่องมือวัดด้านการเป็นตัวอย่างที่ดี

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 296)
ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 10 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด ถึง ไม่จริงที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีการเป็นตัวอย่างที่ดีสูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านเป็นที่ยอมรับของบุคลากรทุกด้าน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านมีความเสมอต้นเสมอปลายไม่ลำเอียง

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.3 เครื่องมือวัดด้านการมีวิสัยทัศน์ที่ดี

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 294)
ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 10 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด
ถึง ไม่จริงที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีด้านการมีวิสัยทัศน์ที่ดี สูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านมีความคิดสร้างสรรค์ในเรื่องงาน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านทันต่อเหตุการณ์และทันสมัย

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.4 เครื่องมือวัดด้านความสามารถในการจูงใจ

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 291)
ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 10 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด
ถึง ไม่จริงที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้
มีความสามารถในการจูงใจ สูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านมีความจริงใจต่อบุคลากร

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านเป็นตัวอย่างที่ดีของการทำงาน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.5 เครื่องมือวัดด้านการสร้างความสัมพันธ์ระหว่างโรงเรียนกับชุมชน

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 298)
ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 5 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด
ถึง ไม่จริงที่สุดที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีการสร้างความสัมพันธ์ระหว่างโรงเรียนกับชุมชน สูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านมีส่วนร่วมในการทำงานกับชุมชน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านมีการพบปะและทำความรู้จักกับชุมชน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.6 เครื่องมือวัดด้านหลักในการปกครอง

 การวิจัยในครั้งนี้ ผู้วิจัยจะปรับใช้เครื่องมือ ของ ปิลัญ ปฏิพิมพาคม (2550, น. 299)
ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา
ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 10 ข้อ มีลักษณะเป็น มาตรวัดประเมินค่า 5 ระดับ จาก จริงที่สุด ถึง ไม่จริงที่สุดที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1 จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีหลักในการปกครอง สูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านใช้หลักการกระจายอำนาจในการปฏิบัติงาน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านมีความเสมอภาคต่อบุคลากรทุกระดับ

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 3.3.7 เครื่องมือวัดด้านภาวะผู้นำของผู้บริหารสถานศึกษา

 การวิจัยในครั้งนี้ ผู้วิจัยได้คิดเครื่องมือวัดด้านนี้ขึ้นเอง ซึ่งเป็นแบบสอบถามมาตราส่วนประมาณค่า มาใช้ในการประเมินระดับการปฏิบัติด้านความร่วมมือ ในการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ภาคตะวันออกของประเทศไทย โดยปรับเนื้อหาเพื่อให้สอดคล้องกับบริบทในการศึกษา ประกอบด้วย ข้อคำถาม จำนวน 25 ข้อ
มีลักษณะเป็น มาตรวัดประเมินค่า 5 ระดับ จาก จริงที่สุด ถึง ไม่จริงที่สุดที่สุด

 เกณฑ์การให้คะแนน เมื่อเป็นข้อความทางบวก ผู้ตอบจะได้คะแนน 5 ถึง 1
จากการตอบ “จริงที่สุด” ถึง “ไม่จริงที่สุด” หากเป็นข้อความทางลบผู้ตอบจะได้คะแนนตรงกันข้าม

 การแปลความหมายของคะแนน ผู้ตอบที่ได้คะแนนรวมมากกว่า แสดงว่า เป็นผู้มีภาวะผู้นำของผู้บริหารสถานศึกษาสูงกว่าผู้ตอบที่ได้คะแนนรวมน้อยกว่า

 ตัวอย่างข้อคำถาม

 ก. ท่านใช้หลักการกระจายอำนาจในการปฏิบัติงาน

 ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 ข. ท่านมีความเสมอภาคต่อบุคลากรทุกระดับ

. ....จริงที่สุด... จริง ... ไม่แน่ใจ... ไม่จริง.............ไม่จริงที่สุด

 **4**. **การเก็บรวบรวมข้อมูล**

 ผู้วิจัยนำเครื่องมือวัดที่ใช้ในการวิจัยระยะที่ 1 ไปเก็บข้อมูลจากกลุ่มตัวอย่าง โดยผู้วิจัยจะดำเนินการเก็บรวบรวมข้อมูลเป็นลำดับขั้นตอน ดังนี้

 4.1 ขอหนังสือแนะนำตัวจากบัณฑิตวิทยาลัย มหาวิทยาลัยราชภัฏมหาสารคาม เพื่อติดต่อขอความร่วมมือในการดำเนินการวิจัยกับผู้ที่มีอำนาจในการตัดสินใจการอนุญาตให้เก็บข้อมูล
ในอำเภอ

 4.2 เมื่อได้รับอนุญาตจากผู้ที่มีอำนาจในการตัดสินใจแล้ว ผู้วิจัยขอเข้าพบบุคคลที่ได้รับมอบหมายให้เป็นผู้ประสานงานในการเก็บข้อมูลการวิจัย เพื่อชี้แจงวัตถุประสงค์ และความสำคัญของการวิจัย รวมถึงวิธีการตอบและการเก็บข้อมูลกับกลุ่มตัวอย่าง นำแบบสอบถามมอบ
ผู้ประสานงานในการเก็บข้อมูล โดยให้ระยะเวลาในการรวบรวมข้อมูลเป็นเวลา 2 สัปดาห์ และติดตามแบบสอบถามที่ยังไม่ได้รับคืนอีก 2 สัปดาห์ รวมระยะเวลาในการเก็บข้อมูลทั้งสิ้น ประมาณ 4 สัปดาห์

 **5. การวิเคราะห์ข้อมูล (Analysis of Data)**

 การวิเคราะห์ข้อมูลการวิจัยระยะที่ 1 นี้ ผู้วิจัยนำข้อมูลทั้งหมดมาจัดหมวดหมู่และบันทึกคะแนนแต่ละข้อในแนวทางรหัส (Coding Form) หลังจากนั้นนำข้อมูลทั้งหมดไปวิเคราะห์ด้วยเครื่องคอมพิวเตอร์โดยใช้โปรแกรมสำเร็จรูป เพื่อทดสอบสมมติฐานเชิงทฤษฎีชั่วคราวที่สร้างขึ้นก่อนการวิจัย

 5.1 การแจกแจงความถี่และค่าร้อยละ สำหรับการวิเคราะห์ข้อมูลพื้นฐานด้านลักษณะประชากรของผู้ตอบแบบสอบถาม ที่เป็นกลุ่มตัวอย่าง

 5.2. การวิเคราะห์หาค่าเฉลี่ยและค่าส่วนเบี่ยงเบนมาตรฐาน เพื่ออธิบายความสัมพันธ์ระหว่างปัจจัยที่มีอิทธิพลต่อภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 5.3 สถิติวิเคราะห์ เพื่อทดสอบสมมติฐานในการวิจัย ใช้การวิเคราะห์สมการเชิงโครงสร้าง (Structural Equation Model : SEM) โดยใช้โปรแกรมลิสเรล (LISREL for Windows) เพื่ออธิบายอิทธิพลเส้นทาง ( Path Analysis ) หรือปัจจัยเชิงสาเหตุที่มีอิทธิพลทั้งโดยตรงและ
โดยอ้อมต่อตัวแปรตาม คือ 1) ด้านความสามารถในการจูงใจ 2)ด้านการสร้างความสัมพันธ์ระหว่างโรงเรียนกับชุมชน 3) ด้านหลักในการปกครอง 4) ด้านความฉลาดและมีไหวพริบ 5) ด้านการเป็นตัวอย่างที่ดี และ 6) ด้านการมีวิสัยทัศน์ที่ดี มีอิทธิพลต่อภาวะผู้นำของผู้บริหารสถานศึกษา
องค์กรปกครองส่วนท้องถิ่น จังหวัดบุรีรัมย์โดยกำหนดระดับนัยสำคัญทางสถิติที่ .05 (Level of Significent .05)

 ในการวิเคราะห์ข้อมูล ผู้วิจัยใช้คอมพิวเตอร์ในการจัดกระทำข้อมูล โดยโปรแกรมคอมพิวเตอร์สำเร็จรูป LISREL เพื่อหาค่าสถิติต่าง ๆ ดังนี้

 1. การวิเคราะห์อิทธิพลเส้นทาง (Path Analysis) แสดงความสัมพันธ์ของตัวแปรที่ศึกษาทดสอบความมีนัยสำคัญด้วยสถิติเอฟ หรือที เพื่อศึกษาโครงสร้างความสัมพันธ์เชิงเหตุผลของปัจจัย ภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 2. การตรวจสอบตัวแบบการวิจัยเป็นการตรวจสอบ ความสัมพันธ์เชิงโครงสร้าง

 3. การตรวจสอบความสอดคล้องของตัวแบบ เพื่อศึกษาภาพรวมของตัวแบบว่าสอดคล้องกับข้อมูลเชิงประจักษ์เพียงใด โดยใช้สถิติ ไค - สแควร์ ดัชนีวัดระดับความสอดคล้อง ค่า RMSEA ค่าขนาดตัวอย่างวิกฤติ ค่าสูงสุดของเศษเหลือในรูปคะแนนมาตรฐาน

 4. การปรับตัวแบบ ผู้วิจัยปรับตัวแบบบนพื้นฐานของทฤษฎีและงานวิจัยเป็นหลัก ดำเนินการโดยจะตรวจสอบผลการประมาณค่าพารามิเตอร์ ว่ามีความสมเหตุสมผลหรือไม่ มีค่าใดแปลกเกินความเป็นจริงหรือไม่ และพิจารณาสัมประสิทธิ์ สหสัมพันธ์พหุคูณยกกำลังสอง (Squared Multiple Correlation) ให้มีความเหมาะสม รวมทั้งพิจารณาค่าความสอดคล้องรวม (Overall Fit) ของตัวแบบ ว่าโดยภาพรวมแล้ว ตัวแบบสอดคล้องกับข้อมูลเชิงประจักษ์เพียงใดและจะหยุดปรับตัวแบบ เมื่อพบว่าค่าสูงสุดของเศษเหลือในรูปคะแนนมาตรฐาน ต่ำกว่า 2.00

**ระยะที่ 2 เพื่อสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์**

 **1. กลุ่มเป้าหมาย**

 กลุ่มเป้าหมาย (Target Group) คือ นายก หรือรองนายกองค์การปกครองส่วนท้องถิ่น
(ที่ไม่ใช่กลุ่มตัวอย่างในการวิจัยระยะที่ 1) จำนวน 5 คน ผู้แทนกระทรวงมหาดไทย จำนวน 5 คน ผู้แทนกระทรวงศึกษาธิการ จำนวน 5 คน ผู้แทนผู้มีส่วนเกี่ยวข้องทางการศึกษา จำนวน 5 คน
รวมทั้งสิ้น จำนวน 20 คน ใช้วิธีการเลือกแบบเจาะจง

 **2. เครื่องมือที่ใช้ในการรวบรวมข้อมูล**

 2.1 เครื่องมือที่ใช้ในการวิจัย

 เครื่องมือที่ใช้ในการวิจัยระยะที่ 2 คือ แผนงานหรือแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ที่ผู้วิจัยนำผลจากการวิจัยระยะที่ 1 มาสร้างขึ้น เพื่อใช้เป็นแบบจำลองชั่วคราวในการพิจารณา ในการจัดประชุมเชิงปฏิบัติการ (Workshop) เพื่อให้ผู้เชี่ยวชาญและผู้มีส่วนเกี่ยวข้อง (Stakeholders) วิพากษ์แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 2.2 เครื่องมือที่ใช้รวบรวมข้อมูลในการวิจัย

การวิจัยระยะที่ 2 เป็นการสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ โดยการจัดประชุมเชิงปฏิบัติการ (Workshop) ให้ผู้มีส่วนเกี่ยวข้อง ในการสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ และผู้เชี่ยวชาญ เพื่อร่วมกระบวนการระดมสมอง (Brain Storming) ของกลุ่มเป้าหมาย จำนวน 20 คน เพื่อวิพากษ์ให้ข้อเสนอแนะ และแนวทางการปรับปรุงแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 การเก็บรวบรวมข้อมูลการวิจัยระยะที่ 2 นี้ ผู้วิจัยเก็บรวบรวมข้อมูลจากแบบรวบรวมการวิจารณ์และข้อเสนอแนะ โดยการจดบันทึกลงในแบบวิจารณ์และข้อเสนอแนะและทำการบันทึกภาพบันทึกเสียงทุกเนื้อหา และทำการสังเคราะห์ข้อมูลจากการวิจารณ์และข้อเสนอแนะจากการถอดข้อความ เพื่อนำมาเทียบเคียงกับบริบทของการวิจัยและปรับปรุงแนวทางตามการวิจารณ์ และข้อเสนอแนะ

 **3. การวิเคราะห์ข้อมูลและสร้างแนวทางการพัฒนา**

การวิเคราะห์ข้อมูลการวิจัยระยะที่ 2 ผู้วิจัยทำการวิเคราะห์ ข้อวิจารณ์และข้อเสนอแนะ ที่ได้จากการถอดข้อความว่าอยู่ในตัวแปรใด(ที่ได้จากการวิจัยระยะที่ 1) และนำมาจัดกลุ่ม (Grouping) จากนั้นก็ทำการสังเคราะห์กลุ่มการวิจารณ์และข้อเสนอแนะที่ได้จากการถอดข้อความ การนำผลการวิเคราะห์ข้อมูลมาจัดทำแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ โดยมีขั้นตอน ดังนี้

 3.1 นำผลการวิเคราะห์ข้อมูลที่ได้จากการวิจัยระยะที่ 1 มาจัดทำแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ร่วมกับการประมวลความคิดเห็นจาก ผู้มีประสบการณ์ตรง (The Critical Incident Technique) โดยเชิญ นายก หรือรองนายกองค์การปกครองส่วนท้องถิ่น (ที่ไม่ใช่กลุ่มตัวอย่างในการวิจัยระยะที่ 1) จำนวน 5 คน ผู้แทนกระทรวงมหาดไทย จำนวน 5 คน ผู้แทนกระทรวงศึกษาธิการ จำนวน 5 คน ผู้แทนผู้มีส่วนเกี่ยวข้องทางการศึกษา จำนวน 5 คน รวมทั้งสิ้น จำนวน 20 คน เพื่อรวบรวมความคิดเห็นและข้อเสนอแนะและนำมาสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ เพื่อใช้เป็นแบบทดลองชั่วคราวในการพิจารณา

 3.2 นำแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ที่จัดทำขึ้น มาจัดประชุมเชิงปฏิบัติการ(Workshop) โดยใช้เวลาในการจัดประชุมเชิงปฏิบัติการ จำนวน 1 วัน ในการประชุมเชิงปฏิบัติการ ผู้วิจัยจัดให้แต่ละกลุ่มนั่งรวมกัน และร่วมกันวิพากษ์แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ที่ผู้วิจัยได้สร้างขึ้น และนำเสนอผลการเสนอแนะในการประชุมกลุ่มย่อย (Focus Groups) ของตัวเองมาสรุปและอภิปรายผลทั้งหมดในที่ประชุมใหญ่ (Brain Storming) และนำผลการเสนอแนะมาปรับปรุงแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ให้สมบูรณ์ขึ้น

 3.3 นำแนวทางที่ปรับปรุงแก้ไขแล้ว ให้ผู้เชี่ยวชาญ จำนวน 3 ท่าน ประกอบด้วย นายอำเภอนางรอง จังหวัดบุรีรัมย์ ปลัดท้องถิ่นอำเภอนางรอง จังหวัดบุรีรัมย์ และนายกเทศมนตรีนางรอง จังหวัดบุรีรัมย์ ประเมินอีกครั้งว่ากิจกรรมโครงการใดเหมาะสมหรือควรนำไปใช้ กิจกรรมโครงการใด ไม่เหมาะสมหรือไม่ควรนำไปใช้ โดยให้ผู้เชี่ยวชาญ ให้คะแนน ความเหมาะสม ในการนำกิจกรรมโครงการไปทดลองใช้ ให้ผู้เชี่ยวชาญแสดงความคิดเห็นโดยการผ่านการให้ความคิดเห็นแบบ Scalingโดยมีเกณฑ์ในการวิเคราะห์และแปรผลข้อมูล ดังนี้ (รังสรรค์ สิงหเลิศ, 2558, น. 193)

 คะแนนเฉลี่ย 4.51 - 5.00 กำหนดให้อยู่ในเกณฑ์ เห็นด้วยอย่างยิ่ง

 คะแนนเฉลี่ย 3.51 - 4.50 กำหนดให้อยู่ในเกณฑ์ เห็นด้วย

 คะแนนเฉลี่ย 2.51 - 3.50 กำหนดให้อยู่ในเกณฑ์ ไม่แน่ใจ

 คะแนนเฉลี่ย 1.51 - 2.50 กำหนดให้อยู่ในเกณฑ์ ไม่เห็นด้วย

 คะแนนเฉลี่ย 1.00 - 1.50 กำหนดให้อยู่ในเกณฑ์ ไม่เห็นด้วยอย่างยิ่ง

 การแปลความหมายของคะแนน หากค่าเฉลี่ยของคะแนนเกิน 3.51 ขึ้นไปถือว่า ผู้วิจัยสามารถนำกิจกรรมโครงการนั้นไปทดลองใช้ได้ในระยะที่ 3

**ระยะที่ 3 การทดลองใช้แนวทางการพัฒนาภาวะผู้นำของผู้บริหารสถานศึกษาองค์กรปกครองส่วนท้องถิ่น จังหวัดบุรีรัมย์**

 **1. กลุ่มทดลอง**

 กลุ่มทดลองในการวิจัยระยะที่ 3 ได้แก่ ผู้บริหารสถานศึกษา องค์กรปกครองส่วนท้องถิ่น อำเภอนางรอง จังหวัดบุรีรัมย์ จำนวน 6 คน ประกอบด้วย ผู้บริหารสถานศึกษา ในระดับโรงเรียน จำนวน 3 คน และผู้บริหารสถานศึกษาในระดับศูนย์พัฒนาเด็กเล็ก จำนวน 3 คน ใช้วิธีสมัครใจยินดีเข้าร่วมโครงการวิจัย และหากมีจำนวนเกิน 6 คน ผู้วิจัยจะใช้การสุ่มอย่างง่าย (Simple Random Sampling) โดยใช้วิธีการจับสลากมาให้ได้จำนวน 6 คน ตามที่ต้องการมาเป็นกลุ่มทดลอง

 โดยมีองค์ประกอบในการเลือกกลุ่มทดลอง ดังนี้

 1. เป็นอำเภอที่ผู้วิจัยปฏิบัติงาน

 2. สะดวกในการเก็บข้อมูลเชิงลึก และการสังเกต

 3. ประหยัดค่าใช้จ่าย

 **2. ตัวแปรที่ใช้ในการวิจัย**

 2.1 ตัวแปรอิสระ ได้แก่ กิจกรรม หรือโครงการ หรือแผนงาน ในการพัฒนาแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ที่ได้จากการวิจัยระยะที่ 2 และตัวแปรอิสระในระยะที่ 1 ที่พบว่ามีอิทธิพลต่อภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 2.2 ตัวแปรตาม ได้แก่ แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 **3. เครื่องมือที่ใช้ในการวิจัย**

 3.1 แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ที่ได้จากการวิจัยระยะที่ 2 มาทดลองใช้ ดังนั้น เครื่องมือที่ใช้ในการวิจัยระยะที่ 3 คือ กิจกรรม หรือโครงการ หรือแผนงาน ด้านแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ เพื่อพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 3.2 เครื่องมือที่ใช้ในการวัดตัวแปรตาม คือ แบบบันทึก ผลการสังเกต และแบบสอบถาม (จากปัจจัยที่เป็นผลลัพธ์ในการศึกษาของผู้วิจัยที่ได้จากการวิจัยในระยะที่ 1) กับกลุ่มทดลอง โดยการเปรียบเทียบก่อนการทดลอง ขณะทดลอง และหลังการทดลอง เพื่อวัดภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ และเครื่องมือวัดตัวแปรอิสระในระยะที่ 1 ที่มีนัยสำคัญทางสถิติที่ระดับ .05 และนำผลการบันทึก ผลการทดสอบประเมิน ของผู้เข้าร่วมกิจกรรม จำนวน 6 คน แล้วทำการทดสอบสมมุติฐานด้วยการวิเคราะห์วิเคราะห์ Wilcoxon Signed Rank Test โดยกำหนดค่า ระดับนัยสำคัญทางสถิติที่ระดับ .05

 **5. วิธีดำเนินการ**

 การดำเนินการในขั้นตอนนี้ ใช้วิธีการวิจัยแบบกึ่งทดลอง (Quasi Experimental Design) โดยมีแบบแผนการวิจัยแบบ One - Group Pretest-Posttest Design ซึ่งมีแบบแผนการวิจัย ดังนี้ (Cook & Campbell, 1979 : 99)

O1 -----------------------------X ------------------------------O2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 เมื่อ O1 แทน การทดสอบก่อนการทดลอง

 X แทน การทำการทดลอง

 O2 แทน การทดสอบหลังการทดลอง

 โดยมีขั้นตอนดังต่อไปนี้

 5.1 เลือกกลุ่มทดลองในการดำเนินการทดลองใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ โดยการเลือกแบบสมัครใจ ที่ยินดีเข้าร่วมโครงการวิจัย ได้แก่ ผู้บริหารสถานศึกษา องค์กรปกครองส่วนท้องถิ่น อำเภอนางรอง จังหวัดบุรีรัมย์ จำนวน 6 คน ประกอบด้วย ผู้บริหารสถานศึกษาในระดับโรงเรียน จำนวน 3 คน และผู้บริหารสถานศึกษาในระดับศูนย์พัฒนาเด็กเล็ก จำนวน 3 คน

 5.2 ทำการเก็บข้อมูลก่อนทดลองกับกลุ่มทดลอง เป็น Pretest ทุกตัวแปรตาม ในระยะที่
3 กับกลุ่มทดลอง

 5.3 ดำเนินการทดลองใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์กับกลุ่มทดลอง จำนวน 6 คน

 5.4 ทำการเก็บข้อมูลหลังการทดลองกับกลุ่มทดลอง เป็น Posttest ทุกตัวแปรตาม
ในระยะที่ 3 กับกลุ่มทดลอง

 5.5 นำผลที่ได้จากการทดลองมาวิเคราะห์ข้อมูล แล้วสรุปผลการดำเนินการ

 **6. ประเมินผลแนวทางการพัฒนาภาวะผู้นำของผู้บริหารสถานศึกษา องค์กรปกครอง
ส่วนท้องถิ่น จังหวัดบุรีรัมย์**

การประเมินผลแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ เป็นการวิจัยระยะที่ 3 ซึ่งเป็นการนำแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ที่ปรับปรุงแล้ว มาทดลองใช้กับกลุ่มทดลองที่สมัครใจเข้าร่วมโครงการ คือ ผู้บริหารสถานศึกษา สังกัดองค์กรปกครองส่วนท้องถิ่น อำเภอนางรอง จังหวัดบุรีรัมย์ จำนวน 6 คน โดยมีระยะเวลาในการทดลองใช้และเก็บข้อมูลก่อน และหลังการทดลองใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ เป็นเวลา 3 เดือน ขณะดำเนินการทดลองการใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ ผู้วิจัยใช้กระบวนการวัดพฤติกรรมของกลุ่มทดลอง ตามแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ โดยการบันทึก การสังเกต จากนั้นนำผลการทดลองที่ได้ไปทำการวิเคราะห์ข้อมูลเพื่อตอบวัตถุประสงค์การวิจัย ระยะที่ 3 โดยใช้ข้อมูลจากผลการบันทึก ผลการสังเกต และผลการตอบแบบสอบถาม (จากปัจจัยเชิงสาเหตุที่เป็นผลลัพธ์ในการศึกษาพบว่ามีนัยสำคัญทางสถิติที่ระดับ .05 ของผู้วิจัย ที่ได้จากการวิจัยในระยะที่ 1 และแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ กับกลุ่มทดลอง จำนวน
6 คน เปรียบเทียบระหว่างก่อนการทดลอง และหลังการทดลอง แล้วทำการทดสอบสมมุติฐานด้วยการวิเคราะห์ Wilcoxon Signed Rank Test โดยกำหนดค่า ระดับนัยสำคัญทางสถิติที่ระดับ .05

**3.1 กระบวนการวิจัยเพื่อสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์**

 **ระยะที่ 1 การวิจัย**

 ศึกษาปัจจัยที่มีอิทธิพลต่อแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 1. ตัวแปรที่ใช้ในการวิจัย

 1.1 ตัวแปรอิสระ ประกอบด้วย

 1.1.1 ด้านความฉลาดและมีไหวพริบ

 1.1.2 ด้านการเป็นตัวอย่างที่ดี

 1.1.3 ด้านการมีวิสัยทัศน์ที่ดี

 1.2 ตัวแปรคั่นกลาง ซึ่งเป็นปัจจัยทั้งเหตุและผล ประกอบด้วย

 1.2.1 ด้านความสามารถในการจูงใจ

 1.2.2 ด้านการสร้างความสัมพันธ์ระหว่างโรงเรียนกับชุมชน

 1.2.3 ด้านหลักในการปกครอง

 1.3 ตัวแปรตาม ได้แก่ ภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 2. กลุ่มตัวอย่าง ได้แก่ ผู้บริหารสถานศึกษา ในสังกัดองค์กรปกครองส่วนท้องถิ่น จังหวัดบุรีรัมย์ จำนวน 227 คน

 3. เครื่องมือที่ใช้ในการวิจัย ได้แก่ แบบสอบถาม

 4. การวิเคราะห์ข้อมูล การวิเคราะห์เชิงพรรณนา เพื่ออธิบายข้อมูลทั่วไป

 5. สถิติที่ใช้ ได้แก่ ค่าเฉลี่ย ร้อยละ ความถี่ และค่าเบี่ยงเบนมาตรฐาน

 6. สถิติวิเคราะห์ ทดสอบสมมติฐานในการวิจัยใช้การวิเคราะห์สมการเชิงโครงสร้าง(Structural Equation Model : SEM) โดยใช้โปรแกรมลิสเรล (LISREL for windows) เพื่ออธิบายอิทธิพลเส้นทาง(Path Analysis) หรือปัจจัยเชิงสาเหตุที่มีอิทธิพลทั้งโดยตรงและโดยอ้อมต่อ ตัวแปรตาม ที่เกี่ยวข้องกับภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ โดยกำหนดระดับนัยสำคัญทางสถิติ ที่ .05 (Level of Significant .05)

 **ระยะที่ 2 การสร้างแนวทางการพัฒนา**

 การสร้างแนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 1. กลุ่มเป้าหมาย คือ นายก หรือรองนายกองค์การปกครองส่วนท้องถิ่น (ที่ไม่ใช่กลุ่มตัวอย่างในการวิจัยระยะที่ 1) จำนวน 5 คน ผู้แทนกระทรวงมหาดไทย จำนวน 5 คน ผู้แทนกระทรวงศึกษาธิการ จำนวน 5 คน ผู้แทนผู้มีส่วนเกี่ยวข้องทางการศึกษา จำนวน 5 คน
รวมทั้งสิ้น จำนวน 20 คน

 2. ตัวแปรที่ใช้ในการวิจัย ได้แก่ ผลจากการวิจัยระยะที่ 1 ใช้เป็นแบบจำลองชั่วคราวในการพิจารณา

 3. การรวบรวมข้อมูล ใช้กระบวนการระดมสมอง (Brain Storming) และการประชุมเชิงปฏิบัติการ (Workshop) การสังเกต การ

 **ระยะที่ 3 วิจัยและพัฒนา**

 การทดลองใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์

 1. กลุ่มทดลอง (Target Groups) ได้แก่ ผู้บริหารสถานศึกษา สังกัดองค์กรปกครองส่วนท้องถิ่น อำเภอนางรอง จังหวัดบุรีรัมย์ จำนวน 6 คน

 2. เครื่องมือที่ใช้ในการวิจัย ได้แก่ เครื่องมือที่ใช้ในการวัดตัวแปรตาม คือ แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ และใช้เครื่องมือวัดฉบับเดียวกันกับการวิจัยระยะที่ 1 แบบบันทึก การสังเกต และแบบสอบถาม (จากปัจจัยที่เป็นผลลัพธ์ในการศึกษาของผู้วิจัยที่ได้จากการวิจัยในระยะที่ 1)

 3. การรวบรวมข้อมูล การวิจัยระยะที่ 3 เป็นการทดลองใช้แนวทางการพัฒนาภาวะผู้นำของผู้บริหารสถานศึกษา องค์กรปกครองส่วนท้องถิ่น จังหวัดบุรีรัมย์ กับกลุ่มทดลอง ใช้เวลาในการทดลองประมาณ 3 เดือน และแบ่งการเก็บข้อมูลเป็น 3 ระยะ ดังนี้

 ระยะที่ 1 ก่อนทดลอง รวบรวมข้อมูลจากกลุ่มทดลอง ก่อนทดลอง Pretest

 ระยะที่ 2 ขณะทดลอง การรวบรวมข้อมูลใช้การบันทึก และการสังเกตแบบมีส่วนร่วม

 ระยะที่ 3 หลังทดลอง รวบรวมข้อมูลจากกลุ่มทดลอง หลังทดลอง Posttest และเปรียบเทียบข้อมูลก่อนหลังการทดลองด้วยการนำเอาผลการบันทึก แล้วทำการทดสอบสมมุติฐานด้วยการวิเคราะห์ Wilcoxon Signed Rank Test โดยกำหนดค่า ระดับนัยสำคัญทางสถิติที่ระดับ .05